
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτριώσεως έκτασης στην Κοινότητα 
Νεράιδας Ν. Τρικάλων.. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 658 (1) 

Κήρυξη αναγκαστικής απαλλοτριώσεως έκτασης στην Κοινότητα Νε¬ 
ράιδας Ν. Τρικάλων. 

ΚΟΙΝΟΤΗΤΑ ΝΕΡΑΪΔΑΣ Ν. ΤΡΙΚΑΛΩΝ 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για τη διευθέτηση του ποταμού Αίσωνα από σιδηροδρ. 
γραμμή μέχρι Παραλία Πιερίας ... 2 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Πειραιά και 
που απαλλοτριώθηκε υπέρ και με δαπάνη του Ο.Σ.Κ., με σκοπό 
την ανέγερση διδακτηρίου του 5ου Δημοτικού Σχολείου Πειραιά 3 

Ειδοποίηση για Παρακατάθεση χρημάτων αποζημίωσης εκτάσεων 
για την παραλλαγή Σφιγγός-Αλιάρτου χθ 0+550 έως 3+700 
στο τμήμα Οινόης - Τιθορέας . 4 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας «Πα- 
γκρατέϊκα» του δήμου Κερκυραίων (ν. Κέρκυρας). 5 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στη θέση 
Πέργυρος της κοινότητας Ζουνακίου επαρχίας Κυδωνιάς (ν. Χα¬ 
νιών) και καθορισμός ειδικών όρων και περιορισμών δόμησης 6 

Αναστολή των οικοδομικών εργασιών και χορήγησης οικοδομικών 
αδειών στην εκτός του εγκεκριμένου σχεδίου περιοχή της κοινό¬ 
τητας Κρυονερίου (ν. Αττικής) . 7 

Έγκριση τοπικού ρυμοτομικού σχεδίου σε εκτός σχεδίου περιοχή 
του δήμου Πρέβεζας (ν. Πρέβεζας) για τον καθορισμό χώρου 
ανέγερσης του Β' λυκείου και καθορισμός όρων και περιορισμών 
δόμησης αυτού. 8 

ΑΝΑΚΟΙΝΩΣΕΙΣ 

Ειδοποίηση για παρακατάθεση, που έγινε στο Ταμείο Παρακαταθη¬ 
κών και Δανείων για αποζημίωση οικοπεδικού τμήματος, το 
οποίο προσκυρώνεται στο δημοτικό οικόπεδο στη γωνία των δρό¬ 
μων Γιάννη Αγγέλου 32 και Νεάρχου της πόλης Θεσσαλονί¬ 
κης . 9 


Ο Πρόεδρος της Κοινότητας Νεράιδας Τρικάλων, κατόπιν των αριθ. 
47 και 48/11.9.1988 αποφάσεων του Κοινοτικού Συμβουλίου, κάνει 
αναγκαστική απαλλοτρίωση στα οικόπεδα των: α.'Γεωργίου Ντίνου του 
Δημητρίου κατά μήκος του Κοινοτικού δρόμου Ρεμματάκι - Κοκκι- 
νέϊκα περίπου 10 τ.μ. β. Παπαμαντέλλου-Τραγοπούλου Ουρανίας και 
Παπαμαντέλλου Δημητρίου του Κων/νου περίπου 25 τ.μ. κατά μήκος 
του Κοιν. δρόμου Ρεμματάκι - Κοκιννέϊκα, για λόγους δημόσιας ωφέ¬ 
λειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Νεράιδα, 21 Νοεμβρίου 1988 

Ο Πρόεδρος της Κοινότητας 
ΙΩΑΝΝΗΣ ΝΙΚΟΥ 

- 4 - 

ΑΝΑΚΟΙΝΩΣΕΙΣ 

Αριθ. Δ12α/1771/Φ,113 (2) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για τη διευθέτηση του ποταμού Αίσωνα από σιδηροδρ. γραμμή 
μέχρι Παραλία Πιερίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» και 2) Την υπ’ αριθ. ΕΔ2α/0ΐ/ΐ59/ 
Φ.2.2.1/17.12.86 απόφαση του Υπουργού Περ/ντος Χωρ. και Δ.Ε. 
«περί μεταβιβάσεως αρμοδιοτήτων στο Γεν. Γραμματέα & Προϊστ/ 
νους Δ/νσεων (Εγκ. 153) ΦΕΚ 884/Β/17.12.86 γνωστοποιούμε: 

α) Σε όσους έχουν ή διεκδικούν δικαιώματα· κυριότητας σε ακίνητα 
που απαλλοτριώθηκαν αναγκαστικά με την αριθ. Δ. 5795/1449/ 
3.1.1984 κοινή απόφαση των Υπουργών Οικονομικών και Δημ. Έρ¬ 
γων (ΦΕΚ 2/84 τ.Δ') για τη διευθέτηση του ποταμού Αίσωνα από Σιδ. 
Γραμμή μέχρι Παραλία Πιερίας. 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας κάι των επι¬ 
κειμένων της, όπως περιγράφονται στο σχετικό κτηματολογικό πίνακα 
που καθορίστηκε με την 2414/16.6.1987 απόφαση του Εφετείου 
θεσ/νίκης έχει παρακατατεθεί στο Α' Δημόσιο Ταμείο Κατερίνης. 

Σχετικά έχει εκδοθεί το αρ. 14116/2.11.88 γραμμάτιο σύστασης 
παρακαταθήκης ποσού δρχ. τριών εκατομμυρίων εξήντα πέντε χιλ. 
επτακοσίων (13.065.700). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Η ανακοίνωση αυτή να δημοσιευθεί στην Εφημερίδα της Κυβερνήοεως. 

Αθήνα, 14 Νοεμβρίου 1988 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

-♦- 

(3) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Πειραιά και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 5ου Δημοτικού Σχολείου Πειραιά. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.54/19/10.3.87 
(ΦΕΚ 347/Δ'/30.4.87) κοινή απόφαση των Υπουργών Παιδείας - 
Θρησκευμάτων και Οικονομικών, για την κήρυξη αναγκαστικής απαλ¬ 
λοτρίωσης, υπέρ και με δαπάνη του Ο.Σ.Κ. έκτασης εμβαδού 156 μ2, 
που βρίσκεται στην περιοχή του Δήμου Πειραιά και στην οδό Χαϊδαρίου 
33 και προορίζεται για την ανέγερση διδακτηρίου του 5ου Δημ. Σχο¬ 
λείου Πειραιά κατέθεσε στο Ταμείο Παρακαταθηκών και Δανείων υπέρ 
των δικαιούχων ιδιοκτητών την προσωρινή αποζημίωση που καθορί¬ 
σθηκε σύμφωνα με την 47/2.6.88 απόφαση του Μονομελούς Πρωτοδι¬ 
κείου Πειραιά και εκδόθηκε το 941736/19.10.88 γραμμάτιο σύστα¬ 
σης παρακαταθήκης για ποσό 3.738.000 δρχ. 

Ο Αναπλ. Δ/ντής Συντονιστής 
Μ. ΓΕΩΡΓΑΚΑΚΗΣ 

—-*- 

Αριθ. 510125/511-4-19/24 (4) 

Ειδοποίησή για Παρακατάθεση χρημάτων αποζημίωσης εκτάσεων για 
' την παραλλαγή Σφιγγός - Αλιάρτου χθ 0+550 έως 3+700 στο 
τμήμα Οινόης - Τιθορέας. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ 
ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ 

Έχοντας υπόψη τις διατάξεις των άρθρων 7 και 11 του ΝΔ 
797/71 περί αναγκαστικών απαλλοτριώσεων, πληροφορούμε: 

α. Όσους έχουν δικαιώματα κυριότητας και άλλα εμπράγματα δι¬ 
καιώματα στα ακίνητα που.απαλλοτριώθηκαν με την Μ 3190/737/ 
21.4.86 Κοινή Απόφαση των Υπουργών Οικονομικών και Μεταφορών 
(ΦΕΚ 461/Τ-Δ/23.5.86) για τον εκσυγχρονισμό του τμήματος της 
σιδηροδρομικής γραμμής Σφιγγός-Αλιάρτου (παραλλαγή μεταξύ χθ 
0+550 έως χθ 3+700). 

β. Όσους έχουν εγγράψει υποθήκη ή έχουν επιβάλλει κατάσχεση ή 
με οποιοδήποτε άλλο τρόπο, διεκδικούν δικαιώματα στα ακίνητα που 
απαλλοτριώθηκαν, 

ότι, η αποζημίωση που καθόρισε το Μονομελές Πρωτοδικείο Θηβών με 
την 49/1988 απόφασή του για τα ακίνητα που απαλλοτριώθηκαν με 
την παραπάνω απόφαση και που εικονίζονται στο 1286/85 κτηματο- 
λογικό διάγραμμα και πίνακα, έχει κατατεθεί στο Ταμείο Παρακαταθη¬ 
κών και Δανείων και έχει εκδοθεί το 20458/8.11.88 γραμμάτιο σύ¬ 
στασης παρακαταθήκης για το ποσό 21.103.700 δρχ. (Γραφείο Παρα¬ 
καταθηκών Θηβών). 

Η παραπάνω αποζημίωση θα αποδοθεί στους δικαιούχους που θα 
αναγνωρισθούν νόμιμα. 


Αθήνα, 15 Νοεμβρίου 1988 

Ο Γενικός Διευθυντής 
X. ΠΑΠΑΓΕΩΡΓΙΟΥ 


(5) 

Έγκριση πολεοδομικής μελέτης της πολεοδομικής ενότητας «Παγκρα- 
τέίκα» του δήμου Κερκυραίων (ν. Κέρκυρας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9 και 16 
όπως τροποποιήθηκαν με τους ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες σχετικές δια¬ 
τάξεις» (ΦΕΚ 141/Α) και 1772/1988 «Τροποποίηση διατάξεων του 
ν. 1577/1985 «Γ.Ο.Κ.» και άλλες σχετικές διατάξεις» (ΦΕΚ 91/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 78140/3271/86 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου (Γ.Π.Σ.) Κέρκυρας (ν. Κέρκυρας)» (ΦΕΚ 55/Δ/87). 

6. Την υπ’ αριθ, 20937/908/27.3.87 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός τμή¬ 
ματος της πολεοδομικής ενότητας «Παγκρατέϊκα» του δήμου Κερκυ¬ 
ραίων (ν. Κερκύρας) ως πυκνοδομημένου». 

7. Την υπ’ αριθ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Την υπ’ αριθ. 24-364/1987 γνωμοδότηση του δημοτικού συμ¬ 
βουλίου Κερκυραίων. 

10. Την υπ’ αριθ. 11/θέμα 3/87 γνωμοδότηση του Συμβουλίοι 
Χωροταξίας, Οικισμού και Περιβάλλοντος ν. Κέρκυρας. 

11. Την υπ’ αριθ. 636/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων αποφασίζουμε: 

Άρθρο 1 

Εγκρίνεται το πολεοδομικό σχέδιο της πολεοδομικής ενότητας Πα- 
γκρατέϊκα του δήμου Κερκυραίων (ν. Κέρκυρας) με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστων χώρων, χώρου 
παιδικής χαράς, όπως φαίνονται στο σχετικό χρωματισμένο πρωτότυπο 
διάγραμμα σε κλίμακα 1:1000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ αριθ. 64555/ 
1988 πράξη του και που συνοπτικό του αντίτυπο δημοσιεύεται με το 
παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής του άρθρου 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής επιτρέπονται 
01 χρήα«ς ΥΊζ γενικής κατοικίας όπως προσδιορίζονται από το άρθρο 5 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8745 


του υπ’ αριθ. 81/80 π.δ/τος. 

Άρθρο 4 

Στο πρόσωπο των οικοπέδων οικοδομημένων ή μή επιβάλλεται προ¬ 
κήπιο πλάτους τριών (3), πέντε (5), δέκα πέντε (15) μέτρων και μετα¬ 
βλητού πλάτους 5 έως 10 μέτρων όπως φαίνονται στο σχετικό διά¬ 
γραμμα που συνοδεύει το παρόν. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς ΙΑ και ΙΙΓ. όπως 
φαίνεται στο ίδιο διάγραμμα ως εξής: 

α. Τομέας ΙΑ (πυκνοδομημένα) 

1. Ελάχιστο πρόσωπο: έντεκα (11) μέτρα 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφόσον α) έχουν κατά τη δημοσίευση 
του παρόντος διατάγματος: 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν πενήντα (150) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/1983 και έχουν: 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν είκοσι (120) τ.μ. 

3. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Κατ’ εξαίρεση των προηγουμένων παραγράφων 3 και 4 ορίζεται 
συντελεστής δόμησης 1,20 και μέγιστο ποσοστό κάλυψης 70% για οι¬ 
κόπεδα εμβαδού μικρότερου των 150 τ.μ. εφόσον η συνολική επιφάνεια 
ορόφων δεν υπερβαίνει τα 120 μ2. Η εξαίρεση αυτή έχει εφαρμογή 
μόνο σε οικόπεδα που έχουν προκύψει από κατάτμηση μέχρι της 
10.3.1982, αφού αφαιρεθεί το εμβαδόν της εισφοράς σε γη σύμφωνα 
με το ν. 1337/1983. 

Β. Τομέας ΙΙΓ (αραιοδομημένα) , . 

1. Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον α) έχουν κατά τη δημοσίευση 
του παρόντος διατάγματος: 

- Ελάχιστο πρόσωπο: δώδεκα (12) μέτρα 

- Ελάχιστο εμβαδόν: διακόσια πενήντα (250) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/1983, και έχουν: 

- Ελάχιστο πρόσωπο: οκτώ (8) μέτρα > 

- Ελάχιστο εμβαδόν: εκατόν είκοσι (120) τ.μ. 

3. Μέγιστο ποσοστό κάλυψης των οικοπέδων: εξήντα τοις εκατό 


ν ' 

(60%) της επιφάνειας τους. 

4. Ο συντελεστής δόμησης ορίζεται σε έξι δέκατα (0,6) και για τα οι¬ 
κόπεδα εμβαδού μικρότερου των 250 τ.μ. σε οκτώ δέκατα (0,8). Για 
οικόπεδα 250-330 μ2 η μέγιστη επιφάνεια ορόφων δύναται να φθάσει 
τα 200 μ2. 

5. Κατ’ εξαίρεση των προηγουμένων παραγράφων 3 και 4 ορίζεται· 
συντελεστής δόμησης 1,20 και μέγιστο ποσοστό κάλυψης 70% για οι¬ 
κόπεδα εμβαδού μικρότερου των 150 τ.μ. εφόσον η συνολική επιφάνεια 
ορόφων δεν υπερβαίνει τα 120 μ2. Η εξαίρεση αυτή έχει εφαρμογή 
μόνο σε. οικόπεδα που έχουν προκύψει από κατάτμηση μέχρι της 
10.3.82 αφού αφαιρεθεί το εμβαδόν της εισφοράς σε γη σύμφωνα με το 
ν, 1337/1983. 

Γ. Επιπλέον των προϋποθέσεων των παραγράφων 1 και 2 των ενο¬ 
τήτων Α και Β τα οικόπεδα θεωρούνται άρτια και οικοδομήσιμα εφόσον 
μέσα στο οικοδομήσιμο τμήμα τους εγγράφεται κάτοψη κτιρίου με ελά¬ 
χιστη επιφάνεια πενήντα (50) τ.μ. και ελάχιστη πλευρά πέντε (5) μέ¬ 
τρων. 

Δ. Και για τους δύο τομείς ισχύουν τα εξής: 

- Μέγιστο επιτρεπόμενο ύψος των κτιρίων επτά και μισό (7,5) μέ¬ 
τρα. 

- Επιβάλλεται η κατασκευή στέγης με μέγιστη κλίση 35%. Η επι¬ 
κάλυψη της στέγης γίνεται με κοίλα κεραμίδια ή με συνδυασμό κυματο¬ 
ειδών φύλλων αμιαντοτσιμέντου και κοίλων κεραμιδιών-καλυπτή- 
ρων. 

- Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ5). ·.··., 

- Για κτίρια με κάλυψη άνω των 200 τ.μ. επιβάλλεται η διάσπασή 
του όγκου τους. 

- Οι οποιοιδήποτε τυφλοί τοίχοι κτιρίων επί μεσοτοιχιών που προκύ¬ 
πτουν σε εφαρμογή του ΓθΚ/85 μελετώνται μορφολογικά και ελέγχο¬ 
νται από την ΕΠΑΕ. 

- Οι μελέτες για την ανέγερση, επέκταση, επισκευή, διασκευή κτι¬ 
ρίων για περιτοιχίσεις εσωτερικές, εξωτερικές και για κάθε κατασκευή 
διαμόρφωσης εξοπλισμού κοινοχρήστων χώρων ελέγχονται από την αρ¬ 
μόδια Επιτροπή Πολεοδομικού και Αρχιτεκονικού Ελέγχου (ΕΠΑΕ). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Α Ρ ίθ. 80320/4459 (6) 

Χαρακτηρισμός ως διατηρητέου του κτιρίου που βρίσκεται στη θέση 

Πέργυρος της/κοινότητας Ζουνακίου επαρχίας Κυδωνιάς (ν. Χα¬ 
νιών) και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Ι.-Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3 και 4 (παρ. 2) όπως 
τροποποιήθηκαν με το Ν. 1772/1988 «Τροποποίηση διατάξεων του 
Ν. 1577/1985 «Γενικός Οικοδομικός Κανονισμός» και άλλες σχετικές 
διατάξεις» (ΦΕΚ 91/Α/88). 

2. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων 
κ.λπ.» (ΦΕΚ 526/Β). 

3. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Την από 4.7.1988 αιτιολογική έκθεση - εισήγηση της Διεύθυνσης 
Πολεοδομικού Σχεδιασμού Τμήμα Παραδοσιακών Οικισμών. 

6. Την από 16.9.88 δήλωση αποδοχής κηρύξεως διατηρητέου του 
παραπάνω κτιρίου του.Έμμ. Παπαδαντωνάκη, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται στη θέση 
«Πέργυρος» στην κοινότητα Ζουνάκι της επαρχίας Κυδωνιάς του ν. Χα¬ 
νιών, φερόμενο. ως ιδιοκτησία Εμμ. Παπαδαντωνάκη όπως φαίνεται 
στο σχετικό πρωτότυπο διάγραμμα σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 80320/1988 πράξη του. Ακριβές αντίγραφο του δια¬ 
γράμματος αυτού θα είναι αναρτημένο για είκοσι (20) τουλάχιστον ημέ¬ 
ρες από τη δημοσίευση της παρούσας απόφασης στην Εφημερίδα της 
Κυβερνήσεως, στο τμήμα Αρχείου Σχεδίων της Διεύθυνσης Πολεοδομι- 
κών Εφαρμογών του Υπουργείου Περιβάλλοντος, Χωροταξίας και Δη¬ 
μοσίων Έργων Πουλίου και Αμαλιάδος 17. 

2) Στο χαρακτηριζόμενο ως διατηρητέο κτίριο απαγορεύεται κάθε 
καταστροφή, αφαίρεση ή αλλοίωση των αρχιτεκτονικών στοιχείων του. 

3) Επιτρέπεται η αποκατάσταση του κτιρίου στην αρχική του μορφή, 
η στατική ενίσχυση και κάθε εσωτερική μεταρρύθμιση για λόγους λει¬ 
τουργικούς εφόσον δεν αλλοιώνεται ο γενικός αρχιτεκτονικός χαρακτή¬ 
ρας του. 

4) Επιτρέπεται η προσθήκη τμήματος ορόφου στο ισόγειο ημιερειπω- 
μένο τμήμα του κτιρίου με τις καμάρες, μετά από θεώρηση της σχετικής 
μελέτης από τη Διεύθυνση Πολεοδομικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έργων, Τμήμα Παραδο¬ 
σιακών Οικισμών. 

5) Το στηθαίο στις βεράντες και τη σκάλα ανόδου να κατασκευασθεί 
χτιστό συμπαγές. 

6) Απαγορεύεται η τοποθέτηση διαφημίσεων και φωτεινών επιγρα¬ 
φών στο κτίριο, πλην των αναγκαίων επιγραφών περιορισμένων διαστά¬ 
σεων που πληροφορούν για τη χρήση του κτιρίου. 

7) Για οποιαδήποτε οικοδομική εργασία στο εσωτερικό ή εξωτερικό 
του κτιρίου καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

8) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Αριθ, 81775/4590 (7) 

Αναστολή των οικοδομικών εργασιών και χορήγησης οικοδομικών 
αδειών στην εκτός του εγκεκριμένου σχεδίου περιοχή της κοινότητας 
Κρυονερίου (ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 4. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

3. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β). 

6. Την υπ’ αριθ. 19658/841/14.4.83 απόφαση «Κίνηση διαδικα¬ 
σίας σύνταξης του γενικού πολεοδομικού σχεδίου του ηπειρωτικού τμή¬ 
ματος ν. Αττικής» (ΦΕΚ 154/Δ διόρθωση ΦΕΚ 457/Α/84). 

7. Τις υπ’ αριθ. 93/1987 και 34/88 αποφάσεις του κοινοτικού συμ¬ 
βουλίου Κρυονερίου. 

8. Το από 13.10.1988 υπηρεσιακό σημείωμα της Διεύθυνσης, απο¬ 
φασίζουμε: 

1) Αναστέλλονται για τρεις (3) μήνες οι οικοδομικές εργασίες και η 
χορήγηση οικοδομικών αδειών στην εκτός του εγκεκριμένου ρυμοτομι¬ 
κού σχεδίου της κοινότητας Κρυονερίου (ν. Αττικής) όπως η περιοχή 
φαίνεται περικλειόμενη με μπλε γραμμή στο σχετικό πρωτότυπο διά¬ 
γραμμα σε κλίμακα 1:5000 που Θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 81775/1988 
πράξη του. Αντίγραφο του διαγράμματος αυτού θα είναι αναρτημένο 
για 20 ημέρες από τη δημοσίευση της απόφασης αυτής στην Εφημερίδα 
της Κυβερνήσεως στο Τμήμα Αρχείου Σχεδίων της Διεύθυνσης Τοπο¬ 
γραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Πουλίου και Αμαλιάδος 17 για να λάβουν 
γνώση οι ενδιαφερόμενοι. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 74401/4030 (8) 

Έγκριση τοπικού ρυμοτομικού σχεδίου σε εκτός σχεδίου περιοχή του 
δήμου Πρέβεζας (ν. Πρέβεζας) για τον καθορισμό χώρου ανέγερσης 
του Β' λυκείου και καθορισμός όρων και περιορισμών δόμησης αυ¬ 
τού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παράγρ. 13 του 
άρθρου 8 του Ν. 1512/1985 «Τροποποίηση και συμπλήρωση πολεο¬ 
δομικών διατάξεων, ρύθμιση συναφών θεμάτων και θεμάτων του Τα¬ 
μείου Νομικών» (ΦΕΚ 4/Α). 

2. Τις διατάξεις τού Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α) και 1772/88 «Τροποποίηση διατάξεων 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


του Ν. 1577/1985 «ΓΟΚ» και άλλες σχετικές διατάξεις» (ΦΕΚ 
91/Α). 

3. Τις διατάξεις του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδος (ΟΚΧΕ) και άλλες σχετικές ρυθμίσεις» 
(ΦΕΚ 141/Α) και ειδικότερα το άρθρο 12 (παρ'. 5). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
15.3.88). 

8. Την υπ’ αριθ. 77/88 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται τοπικό ρυμοτομικό σχέδιο σε εκτός σχεδίου περιοχή 
του δήμου Πρέβεζας (ν. Πρέβεζας) για τον καθορισμό χώρου ανέγερσης 
του Β' λυκείου Πρέβεζας όπως ο χώρος φαίνεται με στοιχεία ΑΒΓΔΕ- 
ΖΗΘΙΚΑΑ στο σχετικό πρωτότυπο διάγραμμα σε κλίμακα 1:200 που 
έχει θεωρηθεί από τον Προϊστάμενο της Διεύθυνσης Τοπογραφικών 
Εφαρμογών με την 74401/1988 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 τουλάχιστον ημέρες στο Τμήμα Αρχείου Σχεδίων της Διεύθυνσης 
Πολεοδομικών Εφαρμογών του Υπουργείου Περιβάλλοντος, Χωροτα¬ 
ξίας και. Δημοσίων Έργων, Πουλίου και Αμαλιάδας 17 από τη δημο¬ 
σίευση της απόφασης αυτής στην Εφημερίδα της Κυβερνήσεως για να 
λάβουν γνώση οι ενδιαφερόμενοι. 

2) Οι όροι και περιορισμοί δόμησης του παραπάνω χώρου καθορίζο¬ 
νται ως εξής: , ... 

Μέγιστο ποσοστό κάλυψης είκοσι τοις εκατό (20%) της επιφάνειας 
του χώρου. 

Συντελεστής δόμησης: σαράντα εκατοστά (0,40). 

Μέγιστο επιτρεπόμενο ύψος του κτιρίου οκτώ και μισό (8,5) μέτρα. 

Το ανεγερθησόμενο κτίριο πρέπει να απέχει από τα όρια του χώρου 
πέντε (5) μέτρα τουλάχιστον. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Ειδοποίηση για παρακατάθεση, που έγινε στο Ταμείο Παρακαταθηκών 
και Δανείων για αποζημίωση οικοπεδικού τμήματος, το οποίο προ¬ 
σκυρώνεται στο δημοτικό οικόπεδο στη γωνία των δρόμων Γιάννη 
Αγγέλου 32 και Νεάρχου της πόλης Θεσσαλονίκης. 

Ο ΔΗΜΟΣ ΘΕΣΣΑΛΟΝΙΚΗΣ 
Ανακοινώνει ότι: 

Με την 1274/1958 πράξη τακτοποίησης (εγκριτ. Ν.Θ.: 47193/ 
1958) προσκυρώθηκε στο δημοτικό οικόπεδο, που βρίσκεται στη συμ¬ 
βολή των δρόμων Νεάρχου και Γ. Αγγέλου 32 στην περιοχή Χαριλάου 
της πόλης Θεσ/νίκης, οικοπεδικό τμήμα ιδιοκτησίας που φέρεται στην 
υπόψη πράξη στο όνομα Βλασίου Παπαδοπούλου. 

Με την 2937/1988 απόφαση του Μονομελούς Πρωτοδικείου Θεσ/ 
νίκης καθορίστηκε προσωρινή τιμή μονάδας 38.000 δρχ./μ 2 . 

Επειδή ο Δήμος επείγεται για την αξιοποίηση του δημοτικού οικοπέ¬ 
δου, παρακατέθεσε, σύμφωνα με το νόμο, στο εδώ υποκατάστημα του 
Ταμείου Παρακαταθηκών και Δανείων, το τίμημα της αξίας του προ- 
σκυρούμενο οικοπεδικού τμήματος, συνολικού ποσού ενός εκατομμυρίου 
επτακοσίων εξήντα επτά χιλιάδων (1.767.000) δρχ. και για το σκοπό 
αυτό εκδόθηκε το 429.774/21.11.88 γραμμάτιο σύστασης παρακα¬ 
τάθεσης, του υπόψη Ταμείου, ποσού Γ.767.000 δρχ. 

Το οικοπεδικό αυτό τμήμα φέρεται με τα στοιχεία 3-4-5-6-3 στο το¬ 
πογραφικό διάγραμμα της πράξης και είναι έκτασης 46,50 μ 2 (δηλ. 
46,50 μ 2 X 38.000 δρχ./μ 2 = 1.767.000 δρχ.). 

Το γραμμάτιο αυτό, στη συνέχεια, κατατέθηκε στη Συμβολαιογράφο 
θεσ/νίκης Χρυσάνθη Τσίτση - Μεϊμάρογλου και συντάχθηκε γι’ αυτό η 
16.907/8.11.1988 πράξη κατάθεσης γραμματίου σύστασης παρακα¬ 
τάθεσης. 

Ανακοινώνουμε στον καθένα, που τυχόν έχει εμπράγματα δικαιώ¬ 
ματα στην παραπάνω ιδιοκτησία, τήν παρακατάθεση του τιμήματος, 
όπως αναλυτικά, 1 παραπάνω αναφέρεται, για να λάβει γνώση και για τις 
νόμιμες συνέπειες, καθώς επίσης και για τις νόμιμες ενέργειες για την 
ανάληψη του ποσού, που είναι αποδοτέο στους δικαιούχους που θα ανα¬ 
γνωριστούν σύμφωνα με το νόμο. 

Θεσσαλονίκη, 10 Νοεμβρίου Τ 988 

Ο Αναπληρωτής Δημάρχου . 

ΚΩΝ/ΝΟΣ ΕΓΓΛΕΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





